সাফ অনূর্ধ্ব-১৫ নারী ফুটবল চ্যাম্পিয়নশিপের প্রথম আসরের চ্যাম্পিয়ন বাংলাদেশ এবার আর শিরোপা অক্ষুণ্ন রাখতে পারেনি। ভারতের কাছে শিরোপা হারিয়ে ফিরতে হয়েছিল দেশে। চ্যাম্পিয়ন হতে না পারলেও গত মাসে ভুটানে অনুষ্ঠিত এ ফুটবল আসরে তহুরা-আঁখিদের পারফরম্যান্স উজ্জ্বল করেছে দেশের মুখ। তাই কিশোরী ফুটবলারদের সংবর্ধনা দেওয়ার ঘোষণা দিয়েছে বেসরকারি ইলেকট্রনিকস পণ্য নির্মাতা প্রতিষ্ঠান ওয়ালটন। আজ দুপুরে বাংলাদেশ ফুটবল ফেডারেশনে (বাফুফে) এ সংবর্ধনা দেওয়া হবে।